
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 12
din 30 ianuarie 2014
privind  aprobarea organizării unor evenimente culturale în  parteneriat cu 
Fundaţia Cultural -Ştiinţifică Gaudeamus
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1045/III/16.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. GA/160/06.12.2013 a Fundaţiei Cultural – Ştiinţifice Gaudeamus, înregistrată la Municipiul Sighişoara cu numărul 27.199/10.12.2013, completată cu adresa nr. GA/22/15.01.2014, înregistrată la Municipiul Sighişoara cu nr. 895/15.01.2014 prin care se solicită organizarea unor evenimente culturale în parteneriat cu Municipiul Sighişoara, precum şi sprijin logistic, în sensul punerii la dispoziţie, cu titlu gratuit, a Sălii Festive a Primăriei, pe perioada desfăşurării evenimentelor culturale organizate de Fundaţia Cultural-Ştiinţifică Gaudeamus în parteneriat cu Municipiul Sighişoara;         

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora consiliile locale si consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală sau judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice;

Văzând Raportul de specialitate nr. 1047/III/16.01.2014 al Serviciului Relaţii Publice, prin care se propune organizarea unor evenimente culturale în parteneriat cu Fundaţia Cultural – Ştiinţifică Gaudeamus, în anul 2014, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit.”c” şi “d”, (6) lit.”a” pct. 4 şi 7, (9), art. 45 (3), art.115 (1) lit.”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă organizarea unor evenimente culturale de către Fundaţia Cultural-Ştiinţifică Gaudeamus, în anul 2014, în parteneriat cu Municipiul Sighişoara.
Art. 2. Se aprobă transmiterea în folosinţă, cu titlu gratuit, a Sălii Festive a Primăriei către Fundaţia Cultural–Ştiinţifică Gaudeamus, în anul 2014, pe perioada desfăşurării evenimentelor culturale, potrivit programului de desfăşurare a acestora.
Art. 3. Se aprobă încheierea Acordului de parteneriat cu Fundaţia Cultural-Ştiinţifică Gaudeamus Sighişoara, conform Anexei, care face parte integrantă din prezenta hotărâre.
Art. 4. Se împuterniceşte Primarul Municipiului Sighişoara cu semnarea Acordului de parteneriat prevăzut de art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Biroul Logistic şi aprovizionare tehnico-materială şi Fundaţia Cultural-Ştiinţifică Gaudeamus Sighişoara.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Serviciul Relaţii Publice ;
 1 ex. Biroul Logistic şi aprovizionare tehnico-materială;
 1 ex. Fundaţia Cultural-Ştiinţifică Gaudeamus Sighişoara.
 9 ex. 
A.F./G.V.
